ང་རྟོག་དང༌། ལྡོག་པ་གཟུང་རྟོག་སོགས་
བཤད་པ་དང༌།
རྒྱལ་ལ་སོགས་ལ་ཆགས་པ་ཕྲ་ཞེས་སོགས་ཀྱི་དོན་ལྟར་ཡོངས་དགོས་
ཀྱང་། ཁོང་ཚོས་སྣང་བ་མངོན་གྱུར་འགོག་པའི་བཤད་པ་བྱས་ཞེས་གསུངས་པ་ནི། ཐོབ་
བྱལ་དོན་དམ་པར་ཐོབ་བྱར་མི་ཞེན་པ་དང༌།
སྤང་བྱ་ལ་དོན་དམ་བར་སྤང་བྱར་མི་ཞེན་པ་
དང་། ལམ་མངོན་དུ་བྱེད་མཁན་དོན་དམ་པར་བྱེད་པ་བོར་མི་ཞེན་པ་སོགས་ནི་འཇུག་པ་
དང་ནི་ལྡོག་པ་ལས་ཞེས་སོགས་ཀྱི་སྐབས་ཀྱི་ཉམས་ལེན་ཡིན་ལ། དེ་ལ་ཉོན་མོངས་ཀྱི་
བག་ཆགས་དང་། ཤེས་སྒྲིབ་ཕྲ་མོ་ཚུན་ཆད་འགོག་དགོས་པའི་བརྡ་དེ་ཀུན་རྫོབ་དོན་དམ་
གྱི་ཐ་སྙད་མ་ཕྱེ་བར་སངས་རྒྱས་ལ་མི་རེ་སོགས་ཀྱི་བརྡ་སྦྱར་ཚུལ་གསུངས་པ་ཡིན་འདྲ། །
ཟིན་ཐོར། གཏིང་གསལ་ལྷོད། ཅེས་པ་ནི་གྲིམ་ལྷོད་རན་དགོས་པའི་བརྡ་ཞིག་ཨེ་ཡིན་
ནམ་སྙམ། །སྔ་རབས་པ་འགའ་ཞིག་གིས་ཡིད་ལ་མི་བྱེད་པ་ལ་གློད་གང་ཐུབ་བྱེད་ཟེར་པ་
ནི། བྲམ་ཟེ་སྐུད་པ་འཁལ་བཞིན་བཞག ཅེས་པ་དང་ནང་འགལ་བྱུང་འདུག་གསུངས་པ་
ནི། སྐུད་པ་འཁལ་བ་ལ་གྲིམ་ལྷོད་རན་དགོས་ཤིང༌། གློད་རབས་ཡིན་ན་གྲིམ་ཆ་མེད་
དགོས་པ་ལས་དང་བོ་བས་དེ་འདྲ་མི་རུང་གསུངས་པའོ། །ཡུལ་གསུམ་དུག་གསུམ་དགེ་རྩ་
གསུམ་ཞེས་པ་དང་། གཅོད་ཀྱི་བདུད་བཞི་གཅོད་ཚུལ་བཤད་པ་དོན་འདྲ་གསུངས་པ་ནི།
དེ་གཉིས་ཀའང་སྣང་བ་ཕྱིན་ཅི་ལོག་ཟིལ་གྱིས་མནན་ཏེ་སྣང་ཚུལ་དེ་ཉིད་ལ་བརྟེན་ནས་
ཕྱིན་ཅི་མ་ལོག་པའི་བློའམ། དགེ་བའི་སེམས་སུ་བསྐྱར་ཚུལ་ཡིན་པ་རང་རང་གི་གཞུང་ན་
གསལ་བ་ལྟར་རོ། །ཟིན་ཐོར། བར་དུ་རགས་པ། ཐ་མར་བདེན་གྲུབ་རྩ་ཞེས་པ་ནི།
བསོད་ནམས་མིན་པ་དང་པོར་བཟློག་ཅེས་སོགས་ཀྱི་གསུང་བཤད་དང་། གཞི་མེད་རྩ་
བྲལ་གྱི་སྐོར་ཡིན་འདྲ། བསོད་ནམས་མིན་པ་དང་པོར་བཟློག་ཅེས་པ་ནི། དང་པོར་
འདུས་བྱས་ཐམས་ཅད་མཐའ་བཞི་ལས་མི་འདའ་བས་དཀོན་མཆོག་གསུམ་ལ་སྐྱབས་སུ་
འགྲོ་དགོས་པར་བསྐུལ་ཏེ། རྒྱལ་བའི་བཀའ་བཞིན་ལས་འབྲས་མི་བསླུ་བ་ལ་ངེས་པ་
བསྐྱེད་ནས་བློ་ཆོས་ལ་ཕྱོགས་པར་བྱེད་པའི་དོན་དང་། བར་དུ་བདག་ནི་བཟློག་པ་དང་།
ཞེས་པའི་དོན་ནི། བར་དུ་མི་རྟག་སྡུག་བསྔལ་སྟོང་བདག་མེད་བཞིའི་སྒོ་ནས་ཕྱི་རོལ་པས་
འདོད་པ་ལྟར་གྱི་ཕུང་བོ་ལས་ངོ་བོ་ཐ་དད་པའི་བདག་དང་། རང་སྡེའི་འདོད་པའི་ཕུང་པོ་
230

༄༅།།དབལ་མང་གསུང་འབུམ།
དང་ངོ་བོ་གཅིག་པའི་བདག་གཉིས་སུ་འཛིན་པ་བཟློག་སྟེ། ཆོས་ཟབ་མོའི་སྣོད་རུང་དུ་
བྱེད་པའི་དོན་ཡིན་པ་ནི། དང་པོར་ལས་འབྲས་སོགས་ཀྱིས་བསོད་མིན་བཟློག བར་དུ་
མི་རྟག་སོགས་ཀྱིས་བདག་གཉིས་བཟློག ཅེས་གསུངས་པ་ལྟར་རོ། །ཐ་མར་ལྟ་ཞིག་ཀུན་
བཟློག་པ་ཞེས་པ་ནི་དངོས་སྨྲ་བས་འདོད་པའི་བདེན་གྲུབ་དང་། རང་རྒྱུད་པ་གཉིས་ཀྱིས་
བཞེད་པའི་རང་ངོས་ནས་གྲུབ་པ་ཡང་བཀག་སྟེ། འཁོར་བའི་རྩ་བ་བདེན་འཛིན་དྲུངས་
ནས་འབྱིན་བའི་ལམ་གོང་འཕེལ་གྱི་སྒོ་ནས་སྤང་བྱ་མཐའ་དག་སྤོང་ནུས་པའི་དོན་ཡིན་པ་
ནི། ཐ་མར་དེ་ཉིད་མངོན་དུ་གྱུར་རིམ་གྱིས། །ལྟ་ཀུན་དྲི་བཅས་འཇོམས་པར་མདོ་སྔགས་
བཞེད། །ཅེས་གསུངས་པ་ལྟར་རོ། །དེ་ཡང་དཔལ་ལྡན་ས་སྐྱ་པ་རྣམས་ཀྱིས་གསལ་བ་
སེམས་ཀྱི་མཚན་ཉིད། ཅེས་པས་མི་དགེ་བ་བཅུ་ལ་སོགས་པའི་རྣམ་རྟོག་ངན་པའི་སྣང་ཆ་
ཐམས་ཅད་བཀག་པ་ནི་གནས་སྐབས་རྟོག་རགས་པས་མ་སྒྲིབ་པའི་སེམས་གསལ་རིག་གི་
ངོ་བོ་ལ་གནས་ནས་ལས་འབྲས་ཀྱི་སྤང་བླང་ཚུལ་བཞིན་དུ་འོང་བ་དང་། སྟོང་པ་སེམས་
ཀྱི་རང་བཞིན་ཞེས་པས་ཕྱི་རོལ་གྱི་གཟུགས་ཙམ་དུ་མ་ཟད་སེམས་ཡང་སྟོང་པར་གཏན་
ལ་ཕབ་ནས། སེམས་ཀྱི་རང་བཞིན་རྣམ་དག་ངོ་འཕྲོད་པ་ན་རང་སྡེ་གཞན་སྡེ་གཉིས་ཀས་
འདོད་པའི་བདག་བློ་ངོར་ཁེགས་པ་སྟེ། དེ་གཉིས་ནི་གསལ་སྟོང་གི་དོན་ཡིན་ལ། གསལ་
སྟོང་འཛིན་མེད་ཅེས་པའི་འཛིན་མེད་ནི་གསལ་བས་སྟོང་བ་མི་འདོར། སྟོང་པས་གསལ་བ་
མི་འདོད་བས་གསལ་སྟོང་ཟུང་འཇུག་གདང་། ཟུང་འཇུག་དེ་ཉིད་ལའང་སྟོང་པའོ་སྙམ་
པའི་ཚུགས་ཐུབ་ཀྱི་སྟོང་འཛིན་བྱུང་ན་གནད་དུ་མ་སོང་བས། འཛིན་པ་བྱུང་ན་ལྟ་བ་མིན་
ཞེས་གསུངས། དེ་ལྟ་བུའི་འཛིན་པ་དེ་ཡང་བརྗོད་པའམ་རྟོག་པ་ཡིན་པར་མ་ཟད། དེ་
འདྲའི་ངན་རྟོག་ཐམས་ཅད་བཟློག་ན་འཛིན་མེད་ཀྱི་ལྟ་བ། བརྗོད་བྲལ་དང་། ལྟ་ཞིག་ཀུན
བཟློག་པ་ཡིན་ཞེས་བཞེད་ཚུལ་འཇམ་དབྱངས་བླ་མ་འདི་ཉིད་ཀྱི་ཞལ་ལས་སྔ་ཕྱིར་ཐོས་
སོ། །སྟག་ཚང་ལོ་ཙཱ་བས་གྲུབ་མཐའ་ཀུན་ཤེས་ལས། ཐ་སྙད་མ་དཔྱད་འཇིག་རྟེན་ལྷན་
སྐྱེས་ངོར། དོན་དམ་ཅུད་ཟད་དཔྱད་པའི་རིགས་ཤེས་ངོར། སྤྲོས་བྲལ་ལེགས་པར་དཔྱད་
པའི་བརྗོད་མེད་ངོར། ཞེས་གནས་སྐབས་གསུམ་དུ་བྱས་ནས། བསོད་ནམས་མིན་པ་
དང་བོར་བཟློག་ཅེས་སོགས་ཀྱི་དོན་དུ་བྱས་པ་ཡིན་འདུག་ལ། མ་བརྟག་མ་དཔྱད་པ་ཞེས་
པ་ནི་ལས་དང་པོ་བའི་སོ་སྐྱེས་དང༌། ཅུང་ཟད་དཔྱད་བ་ཞེས་པ་ནི་གང་ཟག་གི་བདག་མེད་
231

༄༅།།དབལ་མང་གསུང་འབུམ།
འཇོག་ཤེས་ཀྱང་ཆོས་ཀྱི་བདག་མེད་འཇོག་མི་ཤེས་པ་དང་། ཤིན་ཏུ་དཔྱད་པ་ཞེས་པ་ནི་
ཆོས་ཀྱི་བདག་མེད་འཇོག་ཤེས་པ་ཞིག་ལ་བྱེད་པ་ནི་སྟག་ཚང་བ་རང་གི་བཞེད་པ་ཡིན་
ནམ་སྙམ་མོ། །འོན་ཀྱང་གཞུང་གི་དོན་དུ་མ་སོང་བ་དང༌། འགལ་བ་ཆེ་ཚུལ་དང་། ལྷག་
པར་བརྗོད་མེད་སྤྲོས་བྲལ་དང་གཞི་མེད་རྩ་བྲལ་གྱི་བརྡ་དོན་གང་ཡང་མི་འཐད་པ་སོགས་
སྟོང་ཐུན་སྐལ་བཟང་མིག་འབྱེད་དང་གྲུབ་མཐའ་ཆེན་མོ་སོགས་སུ་རྒྱས་པར་བཞུགས་པ་
ལྟར་རོ། །རྫོགས་ཆེན་པ་དག་གིས་དྲི་མ་དང་བྲལ་བའི་སེམས་ཞེས་པ་དང་དེའི་ནང་དུ་
འཁོར་འདས་ཐམས་ཅད་རྫོགས་ཞེས་པའི་དོན་མི་གོ་ཞེས་ཡབ་སྲས་གཉིས་ཀས་བཀའ་
གནང་ན་ཡང་ཁོ་བོ་༧རཏྣངྷུ་ཛའི་རྣམ་རྟོག་གི་ཤར་ཚོད་ལ། འཕྲོ་རྒོད་ཀྱི་རྣམ་རྟོག་འཕྲོ་འདུ་
བཅད་ནས་དྭངས་གསལ་ཙམ་བྱུང་བ་ལ་དྲི་མ་དང་བྲལ་ཞེས་དང་། འཁོར་འདས་ཀྱི་བྱེད་
པོ་ཡིན་པ་ལ་འཁོར་འདས་ཐམས་ཅད་དེའི་ནང་དུ་རྫོགས་ཞེས་པའི་བརྡ་སྐད་སྦྱར་ཀྱང་བརྡ་
དོན་མ་འཕྲོད་པའི་གསུང་ཡིན་ནམ་དཔྱད། གཞན་ཕྱོགས་པ་རྗེས་མ་དག་གིས་རང་གི་རང་
ལུགས་ངོས་མ་ཟིན་ཞེས་བླ་མ་རྣམས་ཀྱི་ཞལ་ནས་ཡང་ཡང་ཐོས་ཏེ། རང་ཕྱོགས་པ་
རྣམས་ཀྱིས་ཀྱང་དགོངས་པར་ཞུ། ཟིན་ཐོར། རྣམ་རྟོག་བཅུ། ཆོས་ཉིད་གསུམ་ཞེས་པ་
གསུང་བཤད་དངོས་མི་དྲན་ཀྱང་རྣམ་གཡེང་གི་རྟོག་པ་བཅུའི་དམིགས་ཡུལ་དང་འཛིན་
ཚུལ་གཉིས་ཀ་རང་སྐྱ་ཐུབ་པའི་རྫས་ཡོད་ཀྱི་བདག་མེད་དང༌། སེམས་ཙམ་ལུགས་ཀྱི་
གཉིས་སྟོང་དང༌། དབུ་མའི་ལྟ་བ་སོགས་ལ་སྦྱར་ནས་དཔྱད་ཚུལ་གསུང་བ་ཡིན་ནམ་སྙམ།
སྔ་རབས་པས་གནས་འགྱུ་རིག་གསུམ་འཆར་དཀའ་ཞེས་པ་བྱིང་རྒོད་འགོག་དཀའ་བ་དང་།
འགྱུ་བ་ངོས་ཟིན་དཀའ་བ་དོན་གཅིག བྱིང་རྒོད་དང་བྲལ་བའི་གནས་པ་རྙེད་དཀའ་བ་དང་།
གནས་པ་ངོས་ཟིན་དགའ་བ་དོན་གཅིག་སེམས་མི་རྟོག་ཅིང་གསལ་ངར་འཛོམ་པ་དང་རིག་
པ་སོ་མ་ངོ་འཕྲོད་པ་དོན་གཅིག་ཡིན་ཀྱང་གསལ་ངར་འཇམ་པ་ལ་དགག་པ་བྱས་པ་ནི་རང་
གི་དམ་པ་གོང་མའི་གདམས་ངག་ངོས་མ་ཟིན་པའོ། །ཞེས་ཁོ་བོ་རཏྣ་ང་ངྷུ་ཛ་སྨྲའོ། །སྐབས་
འདིར་ཀུན་མཁྱེན་བླ་མ་ཡབ་སྲས་གཉིས་ཀའི་གསུང་རྒྱུན་གུང་བསྒྲིགས་ནས་མདོར་
བསྡུས་ཤར་ཚོད་ཙམ་བྲི་བ་ལ། ཐོག་མར་སྣང་བ་བན་བུན་གྱི་ངང་དུ་སེམས་བཞག དེ་
ལ་སེམས་གཡོ་མེད་དུ་གནས་པ་ན་དམིགས་རྟེན་ལ་སེམས་འདི་ལྟར་བཞག་ལ་གཡོ་མེད་
དུ་གནས་པར་བྱའོ་སྙམ་པ་བསྐྱེད་ནས། དེ་ཉིད་བརྗེད་མེད་དྲན་ཙམ་བྱས་ནས་རྒྱུན་
232

༅།།དབལ་མང་གསུང་འབུམ།
སྐྱོངས། ཐུན་ཆུང་གྲངས་མང་གིས་དྲན་པ་སྐྱོང༌། གནས་པ་དེའི་ངང་ནས་དྲན་པ་དང་ཤེས་
བཞིན་ཐད་ཀ་ཐད་ཀར་འབྱུང་དགོས། དྲན་པ་ཡོད་ན་ཤེས་བཞིན་རང་ཤུགས་ཀྱིས་འབྱུང༌།
སྒོམ་འདོད་ཀྱི་སྩོལ་བ་དམ་དྲག་པ་མ་ཡིན་པ་དང་། དམིགས་རྟེན་ལ་དྲན་འཛིན་ལྷོད་སོང་
བ་མ་ཡིན་པའི་གྲིམ་ལྷོད་རན་པ་དགོས། རྣམ་རྟོག་གློ་བུར་དུ་བྱུང་ན་རྣམ་རྟོག་གཅོད་
ལུགས་གསུམ་པོ་གང་རུང་གི་སྒོ་ནས་བཅད་མཐར་རྣམ་རྟོག་བཅད་སོང་སྙམ་པ་མི་བྱེད་
པར་དམིགས་རྟེན་ལ་ལྷན་ནེ་སོང་བ་རིག་ཙམ་གྱིས་ཆོག དེ་ཡང་བྱིང་རྒོད་མེད་ཙམ་རང་
གི་མྱོང་བས་ཤེས་དགོས་ཞེས་པ་སྟེ་འདི་ནི་སྙིང་བོ་ཙམ་བཀོད་པའོ། །རྟ་རྩལ་ཅན་ཡེངས་
ཀྱང་རྟ་ལས་མི་ལྷུང་བ་ལྟར་དཔྱད་སྟོབས་ཀྱིས་ཤིན་སྦྱངས་དང་གནས་ཆ་རང་ཤུགས་ཀྱིས་
འདྲེན་པའི་མཚན་ཉིད་སོ་རིག་སངས་པ་ན་གནས་འགྱུ་གསལ་རིག་ཏུ་འདྲེས་པ་ཡིན་
གསུངས་པ་འདྲ་ཞིག་ཐོས་ཏེ། གསུང་བཤད་དངོས་ཡིན་པ་འདྲ། དེ་ཡང་སེམས་གནས་
དགུ་དང༌། ཡིད་བྱེད་བཞི་རིམ་གྱིས་འབྱུང་ཞིང༌། དེའང་སྟོབས་དྲུག་གིས་སྒྲུབ་དགོས་
པར་གསུངས་ལ། སེམས་གནས་དགུ་པའི་སྐབས་སུ་སེམས་མཉམ་བཞག་གི་ངང་དུ་ཧྲིལ་
གྱིས་འགྲོ་ཡང་ཤིན་སྦྱང་མ་ཐོབ་བའི་ཞི་གནས་མིན། ལུས་སེམས་ཤིན་སྦྱང་རིམ་གྱིས་
བྱུང་མ་ཐག་ཏུ་སེམས་གནས་དེ་ཤིན་སྦྱང་གིས་ཟིན་ཡོད་ཀྱང་། ད་དུང་ཞི་གནས་མིན།
ཤིན་སྦྱང་མི་གཡོ་བས་ཟིན་པ་ན་ཞི་གནས་ཡིན་ཀྱང་ཤིན་སྦྱང་དེ་འཇོག་སྒོམ་གྱི་སྟོབས་
ཀྱིས་དྲངས་པ་ཡིན་པས་ད་དུང་ལྷག་མཐོང་མ་ཐོབ། ཞི་གནས་དེ་ལ་ལས་དང་པོ་བ་ཙམ་
གྱི་ཡིད་བྱེད་ཟེར། : ལས་དང་པོ་བ་ཙམ་གྱི་ཡིད་བྱེད་དེ་ལ་གནས་ནས་མཚན་ཉིད་སོ་སོར་
རིག་པ་ཡིད་བྱེད་ཀྱིས་དཔྱད་དགོས། དེ་ལྟར་དཔྱད་པ་ན་དཔྱད་པ་ཤས་ཆེ་ན་གནས་པ་
ཅུང་ཟད་ཞན་དུ་འགྲོ། གནས་པ་འབའ་ཞིག་བྱས་ན་ངེས་པ་གོང་འཕེལ་དུ་མི་འགྲོ་ལ།
སྐབས་ཤིག་རྟ་རྩལ་ཅན་ཅི་ཙམ་གཡེང་ན་ཡང་རྟ་ལས་མི་ལྷུང་བར་མ་ཟད་རྟ་རྒོད་འཕྲུལ་ཆེ་
ཡང་ཇེ་བརྟན་དུ་འགྲོ་བཞིན་དུ་དཔྱད་པ་བྱས་ན་གནས་པ་ལ་བོགས་ཐོན། གནས་པའི་ངང་
ནས་དཔྱད་པ་འཕེལ་ཏེ། དཔྱད་སྟོབས་ཀྱིས་ཤིན་སྦྱངས་དྲངས་པའི་ཚེ་མཚན་ཉིད་སོ་
རིག་ལ་ཐོས་བསམ་གྱི་ཆ་ཡོད་པ་དེ་སྒོམ་བྱུང་དུ་གྱུར་ནས་མོས་པ་ཡིད་བྱེད་ཐོབ་པ་དང་།
ལྷག་མཐོང་ཐོབ་པ་དང༌། ཞི་ལྷག་ཟུང་འབྲེལ་ཐོབ་པ་དུས་མཉམ་པ་ཡིན་ཚུལ་ལམ་རིམ་ཆེ་
ཆུང་དང༌། བསམ་གཟུགས་ཀྱི་ཡིག་ཆ་རྣམས་སུ་གསལ་བ་དེ་ཉིད་རྟོགས་པ་མངོན་དུ་
233

༄༅།།དབལ་མང་གསུང་འབུམ།
གྱུར་བའི་མྱོང་སྟོབས་ཀྱིས་གནད་བསྒྲིལ་ནས་གསུངས་པར་སྣང་ངོ་།
།སེམས་ངོ་མཐོང་
ཚུལ་མི་འདྲ་བ་དུ་མ་གསུངས་པ་ནི་ཟིན་བྲིས་ལྟར་ལ། མཁས་གྲུབ་ཆེན་པོ་རྣམས་ཀྱིས་མི་
དགེ་བའི་བསམ་པ་བཀག་ནས་སེམས་དགེ་བའི་ངང་དུ་གནས་པ་དང་། དལ་འབྱོར་སྟོང་
ལོག་གི་བྱ་བ་རྣམས་བོར་ནས་བློ་ཁ་ཆོས་ལ་ཕྱོགས་པ་དང༌། དྲན་ཤེས་ཚུལ་བཞིན་དུ་
བསྟེན་ནས་ལམ་བསླབ་པ་གསུམ་ལ་འདྲིས་པར་བྱེད་པའི་ཆེད་དུ་སེམས་ངོ་ལ་བལྟ་དགོས་
པར་ཡང་ཡང་བཀའ་སྩལ་ཀྱང༌། རྗེས་འཇུག་ཕལ་ཆེར་གྱིས་གསལ་རིག་གི་ངོ་བོ་བཙལ་
ཐབས་ཙམ་ལ་གོ་བར་སྣང་ངོ། །རྒྱལ་ཀུན་སྤྱི་གཟུགས༧ཀུན་མཁྱེན་རྡོ་རྗེ་འཆང་ནས་བླ་མ་
མཆོད་པའི་ཁྲིད་ཅིག་གི་སྐབས་སུ་རང་ཅག་ལ་ཡང་ཡང་མངོན་དུ་གྱུར་བའི་བདག་འཛིན་
འདི་གནས་པ་མི་བརྟན་པའི་དབང་གིས་འཛིན་ཚུལ་ངེས་དཀའ་ན་ཡང་། རང་ལ་གཞན་
གྱིས་བསྙོན་བཙུགས་པའམ་། དབྱར་དུས་གནམ་ངོའི་ཆོ་འཕྲུལ་ལ་སྐྲག་པ་ལྟ་བུའི་ཚེ་བློའི་
ཟུར་ཞིག་གིས་བརྟག་ན་ལུས་སེམས་སོ་སོར་མ་ཕྱེ་བའི་བམ་མེ་བའི་སྟེང་ན་གང་ལ་ཡང་
ལྟོས་མེད་ཀྱི་ར་ཞིག་འཆར་བ་ཡོད་གསུངས། འདི་ལ་ངོས་ཟིན་པའི་བློ་ཤུགས་ཆེ་ན་ཞེས་
དམིགས་པའི་གནད་གཅིག་གསུངས་པ་དྲན་ཡུལ་དུ་མི་སྣང་ཚུལ་བླ་མ་མཆོད་པའི་ཟིན་
བྲིས་སུ་གསལ་ལ། ༧འཇམ་དབྱངས་བླ་མ་དཱི་བཾ་མཚན་ཅན་ནས། དགག་བྱ་ངོས་ཟིན་པ་
ལ་ཁ་ནས་བཤད་ཤེས་པ་ཙམ་གྱིས་མི་ཆོག མྱོང་བ་ལ་སྐོར་ནས་ངོས་ཟིན་དགོས། དེ་
ཡང་ང་འགྲོ། ང་འདུག ང་བཟང༌། འདིས་ང་ལ་གཅེས་ཞེས་སོགས་ཀྱི་ངང་སྙམ་པའི་
དམ་སྦྲིང་ངེ་བ་ཞིག་དུས་ཀུན་ཏུ་ཡོད་ཀྱང་ཤུགས་ལྷོད་པའི་སྐབས་སུ་ངོས་ཟིན་པ་དཀའ་ལ།
བློ་དེ་ཤུགས་དྲག་པ་ཞིག་མངོན་དུ་འགྱུར་བཅུག་ན་ངོས་ཟིན་སླ་བས་ང་ང་སྙམ་པའི་བློ་
ཤུགས་དྲག་མངོན་གྱུར་ཅིག་སྐྱེར་བཅུག་སྟེ། ཤེས་པའི་བྱིངས་བློ་མངོན་གྱུར་བ་དེའི་དད་
ལ་བཞག ཟུར་ཅིག་བྱར་བྱས་ནས་དེའི་འཆར་ཚུལ་ལ་བརྟགས་དགོས་གསུངས།
༧སྐྱབས་མགོན་རྡོ་རྗེ་འཆང་ནས་ཁྲིད་དེའི་སྐབས་སུ་ཤུགས་ཆེ་ན་ཞེས་གསུང་མ་ཐག་དེར་
ང་བསྒྲིམ་ནས་ཉན་དགོས་སྙམ་པའི་མོད་ལ་གསུང་བ་བཤད་རྫོགས་སོང་། དེ་ཡང་ཤུགས་
ཆེན་སྔ་མ་ཡལ་འགྲོ་བས་ཞེས་སྔར་གྱི་འཕེན་པའི་ཤུགས་དང་། དྲན་ཤེས་རྣོ་ཞིང་མྱུར་
ཐབས་དང༌། བློ་སྔ་མའི་ཤུགས་དང་ཕྱི་མའི་ཟུར་སྤུ་རིས་འབྱེད་ཚུལ་གྲིམ་ལྷོད་ཆ་སྙོམས་
ཐབས་གནད་འདྲིལ་བ་ཚེགས་བར་གསུམ་བཞི་ལས་མི་མང་བ་ཞིག་ཡིན་སྙམ་པ་ཡོད་དོ། །
234

༄༅།།དབལ་མང་གསུང་འབུམ།
གོང་གསལ་འདི་རྣམས་བསམ་བློ་བཏང་ནས་ཤར་ཚོད་ཙམ་བྲིས་པ་ཡིན་པས་དོན་གཉེར་
ཅན་རྣམས་ཀྱིས་བླང་དོར་ཞིབ་འཇུག་དང༌། ནོངས་པར་གང་གྱུར་རིགས་ཆོས་ཀྱི་སྤྱན་
ལྡན་རྣམས་ཀྱིས་བརྩེ་པས་དགོངས་ནས་ནམ་ཡང་སྒྲིབ་པར་མི་འགྱུར་པར་མཛད་དུ་
གསོལ། ཞེས་པ་འདི་ནི་ཟིན་བྲིས་དྲན་པས་གདུངས་སེལ་གྱི་བརྗེད་ཐོ་དང༌། ཚིག་སྡུད་
ཤས་ཆེ་བའི་རིགས་བཀྲོལ་དགོས་ཞེས་སློབ་བུ་མང་པོས་ཡང་ཡང་ནན་ཆེ་ཞིང་། ཉེ་ཚར་
ཕྱག་ཆེན་གྱི་ཁྲིད་བྱས་སྐབས་དེ་རྗེས་ལྷ་བབས་དང་བསྒྲིགས་ནས་སླར་ཡང་མང་པོས་ནན་
གྱིས་བསྐུལ་ངོར། ༧རཏྣ་དྷྭ་ཛས་རང་ལོ་གྱ་དྲུག་པ་ས་བྱ་ལྔ་མཆོད་ཆེན་མོའི་དུས་ཆེན་གྱི་
ཚེས་ལ་འཕྲལ་དུ་བསྒྲིགས་པའི་ཡི་གེ་པ་ནི་སྐུལ་བ་བོའི་ནང་ཚན་རིགས་སྨྲ་དཀོན་མཆོག་
བྱམས་པས་བགྱིས་པ་འདི་ཡང་། སྲས་བཅས་རྒྱལ་བའི་དགོངས་བཞེད་བཞིན་དུ་མཁའ་
ཁྱབ་འགྲོ་བ་ཡོངས་ལ་དོན་གཉིས་ལྷུན་གྱིས་གྲུབ་པའི་རྒྱུར་གྱུར་ཅིག །པར་འདི་ཀུན་
མཁྱེན་འཇམ་དབྱངས་བཞད་པའི་སྡེའི། །ཐུགས་རྗེ་ལ་བརྟེན་བཀྲ་ཤིས་འཁྱིལ་གླིང་གི །ལྷོ་
རྒྱུད་མདོ་སྔགས་ཆོས་སྒྲ་སྒྲོགས་པའི་ཚལ། །དགའ་ལྡན་ཆོས་འཁོར་གླིང་དུ་ལེགས་པར་
གྲུབ།། །།སརྦ་མངྒ་ལཾ། །
235

༄༅།།དབལ་མང་གསུང་འབུམ།